32011R0162
L 047/11
SLUŽBENI LIST EUROPSKE UNIJE
UREDBA KOMISIJE (EU) br. 162/2011
od 21. veljače 2011.
o određivanju interventnih centara za rižu
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 41. u vezi s člankom 4.,
budući da:
(1)
U Prilogu B Uredbi Komisije (EZ) br. 1173/2009 (2) navode se interventni centri za rižu iz članka 2. Uredbe Komisije (EZ) br. 670/2009 (3). Prilog A toj Uredbi, u kojem se navode interventni centri za tvrdu pšenicu, stavljen je izvan snage Uredbom Komisije (EU) br. 1125/2010 od 3. prosinca 2010. o određivanju interventnih centara za žitarice i o izmjeni Uredbe (EZ) br. 1173/2009 (4).
(2)
Uredbom Komisije (EU) br. 1272/2009 od 11. prosinca 2009. godine o utvrđivanju zajedničkih detaljnih pravila za provedbu Uredbe Vijeća (EZ) br. 1234/2007 u pogledu otkupa i prodaje poljoprivrednih proizvoda u okviru javne intervencije (5) utvrđuju se uvjeti koje treba ispuniti, od tržišne godine 2010./2011. nadalje, za određivanje i odobrenje interventnih centara za rižu i njihovih skladišnih prostora.
(3)
S učinkom od 1. rujna 2010., Uredbom (EU) br. 1272/2009 stavlja se izvan snage Uredba (EZ) br. 670/2009 u pogledu riže.
(4)
S učinkom od 1. rujna 2010., interventni centri za rižu određeni na temelju članka 41. Uredbe (EZ) br. 1234/2007 moraju udovoljavati uvjetima utvrđenim u člancima 2. i 3. Uredbe (EU) br. 1272/2009. Uredbu (EZ) br. 1173/2009 treba stoga staviti izvan snage.
(5)
U skladu s člankom 55. stavkom 1. Uredbe (EU) br. 1272/2009, države članice su Komisiji poslale popis interventnih centara za rižu radi stvarnog određivanja i popis skladišnih prostora koji pripadaju tim centrima, koje su odobrile budući da ispunjavaju minimalne standarde koje zahtijeva zakonodavstvo EU-a. Neke države članice nisu prijavile nijedan interventni centar za rižu zbog niske razine svoje proizvodnje riže ili zato što procjene pokazuju da ni jedan sektor riže ne stvara viškove te da intervencija nije korištena tijekom značajnog razdoblja.
(6)
Kako bi se osiguralo da sustav javnih intervencija funkcionira učinkovito, Komisija treba odrediti interventne centre na temelju njihovog zemljopisnog položaja i objaviti popis skladišnih prostora koji im pripadaju, zajedno sa svim podacima koji su potrebni subjektima uključenim u javnu intervenciju.
(7)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Interventni centri za rižu iz članka 2. Uredbe (EU) br. 1272/2009 određeni su u njezinom Prilogu.
Adrese skladišnih prostora vezanih uz svaki interventni centar i detaljne informacije o tim prostorima i interventnim centrima objavljene su na Internetu (6).
Članak 2.
Uredba (EZ) br. 1173/2009 stavlja se izvan snage.
Članak 3.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. veljače 2011.